આ અંગે નિષ્ણાતોએ એવી આશંકા વ્યક્ત કરી છે કે હવે નવી જોગવાઈના કારણે અકસ્માતનો ભોગ બનનારાને ઓછું વળતર મળશે, કારણ આવી સ્થિતિમાં અકસ્માત સર્જનાર આરોપી ડ્રાઈવરની આવક અને તેની આર્થિક સ્થિતિ પર આધા‌િરત રહેશે. ટ્રાન્સપોર્ટ સાથે સંકળાયેલી બાબતોના વિચારક આઈએફટીઆરટીના એસ. પી. સિંહે જણાવ્યું કે સરકાર આવી જોગવાઈ કેમ લાવી રહી છે. સરકારને ડ્રાઈવરની આવક અંગે જાણકારી છે જ. આવી જોગવાઈથી વીમા કંપનીઓને આડકતરી રીતે ફાયદો થશે. દારૂ પીધેલી હાલતમાં ડ્રાઈવર પકડાય તે સરકાર અને તંત્રની નિષ્ફળતા સમાન બાબત છે.